Abraham Kuyper

Abraham Kuijper, plu konocita kom Abraham Kuyper (n. 29 di oktobro 1837 til 8 di novembro 1920), jurnalisto, reformita teologiisto e pastoro, e kristandemokrata politikisto, esis chefministro di Nederlando de 1901 til 1905. Kuyper guidis ortodoxa skismo del Nederlandana Reformita Eklezio en 1886, nomata la Doleantie. Esante la partisestro dil Anti-Revolutionaire Partij, l'unesma partiso en Nederlando, ilu esis importanta persono por la formacado dil Nederlandana partisala sistemo. Ilua maxim importanta doktrino politikala esis l'antitezo inter konfesionala e sekulara partisi. Lu anke fondis la Vrije Universiteit e la jurnalo De Standaard.

Kom pastoro, Kuyper esis komence apartenanto di la Nederlandana protestanta modernismo, la moderne richting (moderna movado). Ma il divenis plu ortodoxa dum sua unesma periodo kom pastoro parokiala, inspirata per la pieso di lua kredanti, e balde divenis kritikanto pri la moderna movado.

Kuyper tre influis la Nederlandan edukala sistemo. Ilua prefero esis permisar konfesionala (religiala) privata skoli e sekularigar la publika skoli, qui ambe recevos publika pekunio. Ante lu ambe liberali e konservisti ofte preferis nesekulara, Kristana publika skoli.

Il esas kom chefministro precipue konocata pro sua represiva legi kontre striki, la worgwetten ("strangulanta legi") di 1903.

Kategorio:Chefministri di Nederlando